તબીબી સેવાઓ પાછળ તેમનાં ખર્ચમાં ૧૪૩ કરોડનો વધારો થયો અને રોકડ લાભ પાછળ થયેલા ખર્ચમાં ૮૧૩ કરોડનો ખર્ચ વધ્યો. ૨૦૧૭ના વર્ષમાં તબીબી ખર્ચ ૬,૨૫૬.૫૭ કરોડ થયો જ્યારે રોકડ લાભ આપવા પાછળ ૧,૫૧૭.૯૩ કરોડ ખર્ચ થયો એટલે કે રોકડ લાભ પાછળ જે ખર્ચ થાય છે તે કરતા ચાર ગણો વધુ ખર્ચ તબીબી સેવાઓ પાછળ થાય છે. વીમા કામદારોને જે મુખ્ય પાંચ લાભ મળે છે (તબીબી લાભ, માંદગી લાભ, અપંગતા લાભ, આશ્રીત લાભ અને અંતિમસંસ્કાર લાભ) તેમાંના ચાર લાભ તો રોકડ લાભો છે તે પાછળ જે ખર્ચ થાય છે તે તેમના વહીવટી ખર્ચ કરતા પણ ઓછો છે તે દર્શાવે છે કે વીમા કામદારોને લાભ ન ચૂકવવાના અનેક બહાના તેઓ શોધી કાઢે છે આમ ખાનગી વીમા કંપની જેવા વહેવાર વલણ વર્તન જોવા મળે છે.